cyanic-selkie/wikianc huggingface dataset:
டெட்ராமீன்தாமிர(II) சல்பேட்டு
பயன்கள்
பெரும்பாலான பூச்சிக்கொல்லிகளில் அம்மோனியம் சல்பேட்டு உள்ளது. அம்மோனியம் சல்பேட்டானது, நீரில் கரையக்கூடிய பூச்சிக்கொல்லிகள், களைக்கொல்லிகள் மற்றும் பூஞ்சைக் கொல்லிகளுக்கு துணை வேளாண் தெளிப்பாக பயன்படுத்தப்படுகிறது. அங்கு, கிணற்று நீர் மற்றும் தாவர செல்கள் இரண்டிலும் இருக்கும் இரும்பு மற்றும் கால்சியம் நேரயனிகளைப் பிணைக்க இது செயல்படுகிறது. இது 2, 4-டி (அமீன்), கிளைபோசேட் மற்றும் குளுபோசினேட் களைக்கொல்லிகளுக்கான துணைப் பொருளாக பயனுள்ளதாக இருக்கும். நல்ல பிரகாசமான, அடர் நீல-கருநீல நிறம் மற்றும் நல்ல கரைதிறன் ஆகியவை டெட்ராமீன்தாமிர(II) சல்பேட்டை துணிகளை சாயமிட ஒரு சிறந்த வேதிப்பொருளாக்குகின்றன. தாமிரத்திற்கான சமீபத்திய ஆராய்ச்சி மற்றும் வளர்ச்சியில் சில டெட்ராமீன்தாமிர(II) சல்பேட்டு பற்றிய பல்வேறு ஆய்வுகளும் அடங்கும். அத்தகைய ஒரு ஆராய்ச்சி டெட்ராமீன்தாமிர(II) சல்பேட்டைப் பயன்படுத்தும் "சோடியம் ஐப்போபாசுபைட்டை ஒடுக்கியாகப் பயன்படுத்தி அதிகத் தூய்மையுடைய தாமிர நானோ தூளை தயாரிப்பதற்கான வேதியியல் குறைப்பு முறை" ஆகும்.
புற இணைப்புகள்
பகுப்பு:சல்பேட்டுகள் பகுப்பு:Articles without UNII source பகுப்பு:Articles without KEGG source பகுப்பு:Articles without EBI source பகுப்பு:Chemical pages without ChemSpiderID பகுப்பு:Articles without InChI source
மூலச்சன்விளை முத்தாரம்மன் கோயில்
மூலச்சன்விளை முத்தாரம்மன் கோயில் தமிழ்நாட்டில் கன்னியாகுமரி மாவட்டம், மூலச்சன்விளை என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. பங்குனி மாதம் பங்குனி உத்திரம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:கன்னியாகுமரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜான்சி
ஜான்சி (உருது: جھانسی, இந்தி: झांसी, மராத்தி:झांशी) என்பது வட இந்தியாவின் உத்தரப்பிரதேச மாநிலத்தின் உள்ள ஓர் வரலாற்று முக்கியத்துவம் வாய்ந்த நகரம். ஜான்சி சாலை மற்றும் தொடர்வழிப்பாதையின் முக்கியச் சந்திப்பாக இருக்கிறது. ஜான்சி நகரம் ஜான்சி மாவட்டம் மற்றும் ஜான்சி மண்டலத்தின் நிர்வாக தலைமை இடமாகவும் உள்ளது. முதன்முதலில் சுவரெழுப்பப்பட்ட நகரமான இது கல் கோட்டையைச் சுற்றி வளர்ச்சியடைந்து பக்கத்திலுள்ள மலையின் சிகரமாகவும் இருக்கிறது.
அடல் பிஹாரி வாஜ்பாய் அரசாங்கத்தால் முன்னெடுக்கப்பட்ட தேசிய நெடுஞ்சாலை வளர்ச்சித் திட்டம், ஜான்சியின் வளர்ச்சியில் ஒரு தீப்பொறியாக அமைந்தது. காஷ்மீர்-ஐ கன்னியாகுமரியுடன் இணைக்கும் வடக்கு-தெற்கு இடைவழி, ஜான்சி வழியாகச் செல்கிறது. கிழக்கு-மேற்கு இடைவழியும் கூட இந்த நகரின் ஊடாகச் செல்கிறது. இதன் காரணமாக நகரின் உள்கட்டுமானம் மற்றும் நகர மேம்பாட்டில் திடீர் நெரிசல் ஏற்பட்டிருக்கிறது. ஒரு பச்சைப்புல்வெளி விமான நிலையம் அமைக்கும் திட்டமும் செயல்வடிவில் இருக்கிறது. ஜான்சி தலைநகர் தில்லியிலிருந்து 410 கி.மி. தொலைவிலும் குவாலியரிலிருந்து 102 கி.மீ. தொலைவிலும் உள்ளது.
சொற்பிறப்பியல்
புராணக் கதைப்படி, ராஜா பிர் சிங் தியோ, ஓர்ச்சாவிலுள்ள தன்னுடைய அரண்மனையின் மாடியில் தன் நண்பரான ஜெய்த்பூரின் அரசருடன் உட்கார்ந்திருந்தபோது, அந்த நண்பர் இவரிடம் பங்காரா மலையில் இவர் கட்டிக்கொண்டிருக்கும் புதிய கோட்டையை அவரால் புலனுணர முடிகிறதா என்று கேட்டார். இதற்குப் பதிலளிக்கையில் இவர், தான் 'ஜாய்ன்சி' யாக (தெளிவில்லாமல் இருப்பதாக என்று பொருள்) பார்ப்பதாகக் கூறினார். இந்த 'ஜாய்ன்சி' காலப்போக்கில் ஜான்சியாக உருப்பெற்றது. ஒரு சமவெளியில் மேலெழும்பிய பாறையின் மீது கட்டப்பட்ட இந்தக் கோட்டை மத்திய இந்தியாவில் அமைந்திருக்கும் போர்க்கலையில் பயனடையத்தக்க இடத்தில் அமைக்கப்பட்ட கோட்டைகளில் ஒன்றாகும். இது, நகரையும் சுற்றியமைந்திருக்கும் நாட்டையும் ஆதிக்கம் செலுத்தியது.
வரலாறு
ஒன்பதாம் நூற்றூண்டில் ஜான்சி பிராந்தியம் கஜுராஹோவின் ராஜ்புத் சாண்டெலா வம்சத்தின் ஆட்சியின் கீழ் வந்தது. செயற்கை நீர்த்தேக்கங்கள் மற்றும் கட்டுமானக்கலைகளின் மிச்சங்கள் இந்த வரலாற்றுக் காலத்துக்கு உகந்ததாக இருக்கலாம். சாண்டெலாக்களைத் தொடர்ந்து வந்தவர்கள் காங்கார்கள். இவர்கள் அருகில் உள்ள கரார் கோட்டையை நிறுவினார்கள். 14ஆம் நூற்றாண்டின்போது பண்டெலாக்கள் விந்திய மலைத் தொடர்களிலிருந்து சமவெளி முழுவதும் கீழிறங்கினர். படிப்படியாக ஒட்டுமொத்த பண்டல்காண்ட் பிராந்தியம் முழுவதும் பரவி விரிந்தனர். இது இப்போது அந்தப் பெயராலேயே விளங்குகிறது. ஜான்சியின் கோட்டையுடன் கூடிய ஊர் ஓர்ச்சா மாநிலத்தை ஆண்டு வந்த அரசரால் 1610ஆம் ஆண்டில் கட்டப்பட்டது. வரலாற்றுப் புனைவு இவ்வாறு கூறுகிறது. ஒரு தூரத்து மடுவில் நிழல் (பண்டல்காண்ட்டில் 'ஜாயின்') ஒன்றைக் கண்ட ஓர்ச்சாவின் அரசர் ஒருவர் அதை ஜாயின்-சி (ஒரு வகையான நிழல்) என்று அதை அழைத்திருக்கிறார். இந்த உச்சரிப்பின் மூலமே ஜான்சிக்கு இந்தப் பெயர் கிடைத்தது.
இதன் விளைவாக 1857ஆம் ஆண்டின் கிளர்ச்சி ஜான்சி கலகத்துக்குத் தயாராக இருப்பதைக் கண்டது. சூன் மாதத்தில் 12வது உள்ளார்ந்த காலாட்படையைச் சேர்ந்த சில நபர்கள், செல்வங்களும் படைக்கலன்களையும் கொண்டிருந்த கோட்டையைக் கைப்பற்றினர். மேலும் அரணின் ஐரோப்பிய அதிகாரிகளையும் அவர்கள் மனைவிகள் மற்றும் குழந்தைகளுடன் படுகொலை செய்தனர். ராணி லக்ஷ்மிபாய் தன்னையே அந்த கலகத்தின் தலைமையிடத்தில் வைத்து குவாலியரில் நடந்த போரில் வீர மரணம் அடைந்தார். 1858 ஆம் ஆண்டு நவம்பர் வரையில், ஜான்சி பிரிட்டிஷார் கட்டுப்பாட்டின் கீழ் கொண்டுவரப்படவில்லை. இது குவாலியர் மஹாராஜாவிடம் கொடுக்கப்பட்டிருந்தது, ஆனால் 1886 ஆம் ஆண்டில் பண்டமாற்று மூலம் இந்தப் பிரதேசம் பிரிட்டிஷார் ஆட்சியின் கீழ் வந்தது. ஐக்கிய மாகாணத்துடன் ஜான்சி சேர்க்கப்பட்டது, இது 1947 ஆம் ஆண்டில் இந்தியா சுதந்திரம் அடைந்தபிறகு உத்தரப் பிரதேச மாநிலமாக ஆனது.
இந்த மலைசார்ந்த பகுதியில் நிற்கும் கோட்டை, வட இந்தியாவின் கோட்டை கட்டமைப்பு பாணி தெற்கிலிருந்து எவ்வாறு வேறுபட்டிருக்கிறது என்பதைக் காட்டுகிறது. தென்னகத்தில் பெரும்பாலான அழகிய கோட்டைகள், கேரளாவின் பெகாலில் உள்ளதுபோல், கடற் படுகைகளில் கட்டப்பட்டன.
மக்கள் தொகை
2011 இந்திய மக்கள் தொகை கணக்கெடுப்பின்படி, ஜான்சி நகரத்தின் மொத்த மக்கள் தொகை 505,693 ஆகும். இதில் 265,449 பேர் ஆண்கள் 240,244 பேர் பெண்கள் ஆவர். 0 முதல் 6 வயது வரையிலான குழந்தைகளின் எண்ணிக்கை 55,824 ஆகும். ஜான்சி நகரத்தில் கல்வியறிவு பெற்றவர்களின் மொத்த எண்ணிக்கை 373,500 ஆகும். இது மொத்தக் கல்வியறிவில் 73.9% ஆகும். இதில் ஆண்களின் கல்வியறிவு 78.9% ஆகும். பெண்களின் கல்வியறிவு 68.3% ஆகும். ஜான்சி நகரத்தின் 7 வயதிற்கு மேற்பட்டோரின் கல்வியறிவு விகிதம் 83.0% ஆகும். இதில் ஆண்களின் கல்வியறிவு விகிதம் 88.9% மற்றும் பெண்களின் கல்வியறிவு விகிதம் 76.6% ஆகும். பட்டியல் சாதிகள் மற்றும் பழங்குடியினர் மக்கள் தொகை முறையே 110,318 மற்றும் 1,681 ஆகும். ஜான்சி நகரில் 2011-ல் 91150 குடும்பங்கள் இருந்தன.
ஜான்சி நகர்ப்புற ஒருங்கிணைப்பு பகுதி 547,638 மக்கள்தொகையைக் கொண்டிருந்தது. இதில் ஜான்சி கன்டோன்மென்ட் மற்றும் ஜான்சி தொடருந்து குடியேற்றப் பகுதியும் அடங்கும்.
ஜான்சி படையினர் நகரம்
ஜான்சி படையினர் நகரத்தில் 2011-ல் மொத்த மக்கள் தொகை 28,343 ஆகும். இதில் 17,023 ஆண்கள் மற்றும் 11,320 பெண்கள். 0 முதல் 6 வயது வரையிலான மக்கள் தொகை 3,404 ஆகும். ஜான்சி படையினர் நகரத்தில் கல்வியறிவு பெற்றவர்களின் மொத்த எண்ணிக்கை 23,354 ஆகும். இது மக்கள் தொகையில் 82.4% ஆகும். ஜான்சி படையினர் நகரத்தில் 7+ மக்கள்தொகையின் கல்வியறிவு விகிதம் 93.6% ஆகும். பட்டியல் சாதிகள் மற்றும் பழங்குடியினர் மக்கள் தொகை முறையே 4,735 மற்றும் 28 ஆகும். இது 2011-ல் 30460 குடும்பங்கள் இருந்தது.
ஜான்சி தொடருந்து குடியிருப்பு
ஜான்சி தொடருந்து குடியிருப்பின் 2011-இன் மொத்த மக்கள்தொகை 13,602 ஆகும். இதில் 7,226 பேர் ஆண்கள் மற்றும் 6,376 பேர் பெண்கள். 0 முதல் 6 வயது வரையிலான மக்கள் தொகை 1,168 ஆகும். ஜான்சி தொடருந்து குடியிருப்பில் கல்வியறிவு பெற்றவர்களின் மொத்த எண்ணிக்கை 10,754 ஆகும். இது 79.1% ஆகும். ஜான்சி தொடருந்து குடியேற்றத்தின் 7+ மக்கள்தொகையின் கல்வியறிவு விகிதம் 86.5% ஆகும். இதில் ஆண்களின் கல்வியறிவு விகிதம் 92.1% ஆகும். பெண்களின் கல்வியறிவு விகிதம் 80.2% ஆகும். பட்டியல் சாதியினர் மற்றும் பழங்குடியினர் மக்கள் தொகை முறையே 3,373 மற்றும் 38 ஆகும். இது 2011-ல் 30460 குடும்பங்கள் இருந்தது.
புவியியல் மற்றும் வானிலை
ஜான்சி 25.4333 வடக்கிலும் 78.5833 கிழக்கிலும் அமைந்துள்ளது. இது சராசரியாக கடல் மட்டத்திலிருந்து 284 மீட்டர் (935 அடி) உயரத்தில் உள்ளது. ஜான்சி மத்திய இந்தியாவின் பீடபூமியில் அமைந்துள்ளது. இப்பகுதியில் உள்ள மண்ணின் அடியில் பாறைகள் மற்றும் கனிமங்களால் நிறைந்தது. இந்த நகரம் உத்தரப் பிரதேசத்தின் பரந்த தாராய் சமவெளிகளின் தென்மேற்கு எல்லையில் அமைந்திருப்பதால் அது வடக்கில் இயற்கையான சரிவைக் கொண்டிருக்கிறது. இந்த நிலம் புளிப்புச் சுவையுடைய பழமரங்கள் பயிரிடுவதற்கு ஏற்ற இடமாக உள்ளது. மேலும் பயிர்களில் கோதுமை, பருப்பு வகைகள், பட்டாணி மற்றும் எண்ணெய் வித்துக்கள் இங்கு பயிரிடப்படுகின்றன. இப்பகுதி நீர்ப்பாசன தேவைக்காக பருவமழையை பெரிதும் நம்பியுள்ளது. ஒரு லட்சிய கால்வாய் திட்டத்தின் கீழ் (ராஜ்காட் கால்வாய்), ஜான்சி மற்றும் லலித்பூர் மற்றும் மத்தியப் பிரதேசத்தின் சில பகுதிகளில் பாசனத்திற்காக பல கால்வாய்களை அரசாங்கம் உருவாக்கி வருகிறது. விவசாயப் பொருட்களின் வர்த்தகம் (தானியம் மற்றும் எண்ணெய் வித்துக்கள் உட்பட) பெரும் பொருளாதார முக்கியத்துவம் வாய்ந்தது. இந்த நகரம் பித்தளைப் பொருட்கள் உற்பத்தியின் மையமாகவும் உள்ளது.
காலநிலை
பாறை சார்ந்த பீடபூமியில் இருப்பதன் காரணமாக, ஜான்சி உச்ச அளவான தட்பவெப்பத்தைக் கொண்டிருக்கிறது. தென்மேற்கு பருவக்காற்று பின்வாங்குவதைத் தொடர்ந்து அக்டோபரில் குளிர்காலம் தொடங்குகிறது. இது திசம்பர் மாத நடுவில் உச்சமடைகிறது (வடகிழக்கு பருவக்காற்றின் மூலம் எந்த மழையையும் ஜான்சி பெறுவதில்லை). இச்சூழலி குறைந்தபட்ச வெப்பநிலையாக 4° செண்டிகிரேடும் அதிகபட்சம் 21° செண்டிகிரேடும் பதிவாகியுள்ளது. பிப்ரவரி இறுதியில் இளவேனிற் காலம் தொடங்கி குறைந்த நிலை மாற்ற காலத்தினைக் கொண்டிருக்கிறது. கோடைக்காலம் ஏப்ரலில் தொடங்கிவிடுகிறது. மேலும் கோடை தட்பவெப்பங்கள் மே மாதங்களில் 47° செண்டிகிரேடு வரையிலான உச்சத்துக்குச் செல்லும். மழைக்காலம் சூன் மாதத்தின் மூன்றாவது வாரத்தில் தொடங்குகிறது (இருந்தபோதிலும் இது ஆண்டுக்கு ஆண்டு மாறுபடுகிறது). பருவக்காற்று மழைகள் செப்டம்பர் மாதத்தில் படிப்படியாக பலவீனமடைந்து செப்டம்பர் மாத இறுதி வாரத்தில் மழைக்காலம் முடிவடைகிறது. மழைக் காலத்தில், தினசரி சராசரி அதிக தட்பவெப்பம் 36° செண்டிகிரேடுக்கு உயர் ஈரப்பத நிலையில் இருக்கும். இந்த நகருக்கான சராசரி மழையின் அளவு ஆண்டுக்கு சுமார் 1150 மிமீ வரை இருக்கும். இது தென்மேற்கு பருவக்காற்றின் மூன்றரை மாதங்களுக்கிடையில் முழுவதுமாக அளவிடப்பட்டது.
மருத்துவமனைகள்
பண்டல்கண்ட் பிராந்தியத்தில், ஜான்சி, மருத்துவப் பராமரிப்பில் ஒரு முக்கிய இடமாக இருக்கிறது. ஒரு மருத்துவக் கல்லூரி இப்பகுதியில் செயல்படுகிறது. தற்போது இது புதுப்பிக்கப்பட்டு செயல்படுகிறது. நோயாளிகளுக்குச் சேவைபுரிவதற்காக மாவட்ட மருத்துவமனை பல புதிய வசதிமேம்பாடுகளைக் கொண்டிருக்கிறது. நிறைய தனியார் மருத்துவமனைகள், குறிப்பாக மருத்துவக் கல்லூரிப் பகுதியில் இருக்கின்றன.
அரசு:
தனியார்:
பல் மருத்துவமனை:
போக்குவரத்து
ஜான்சி நகரம் தொடருந்து மற்றும் முக்கிய நெடுஞ்சாலைகள் மூலம் இந்தியாவின் பிற பகுதிகளுடன் நன்கு இணைக்கப்பட்டுள்ளது
தொடருந்து
இந்திய இரயில்வேயின் வட மத்திய இரயில்வே மண்டலத்தில் ஜான்சியில் இதன் அலுவலகம் உள்ளது. இது தில்லி-சென்னை மற்றும் தில்லி-மும்பை பிரதான பாதைகளில் அமைந்துள்ளது. ஜான்சி நிலையக் குறியீடு VGLB ஆகும். நாட்டின் ஒவ்வொரு பகுதிக்கும் தொடருந்துகள் 24*7 என்ற அளவில் கிடைக்கின்றன. சதாப்தி விரைவுவண்டி முதன் முதலில் புதுதில்லியிலிருந்து ஜான்சி சந்திப்பு வரை தன் பயணத்தைத் தொடங்கியது. ஜான்சி சந்திப்பு வழியாகச் செல்லும் அனைத்து தொடர்வண்டிகளும் இங்கு நின்று பயணிக்கின்றன.
சாலை போக்குவரத்து
இந்திய தேசிய நெடுஞ்சாலைகளின் சந்திப்பில் ஜான்சி அமைந்துள்ளது. தேசிய நெடுஞ்சாலை 27 குஜராத்திலிருந்து அசாம் வரையிலும், தேசிய நெடுஞ்சாலை 75 (இந்தியா) குவாலியரிலிருந்து சத்தர்பூர் வழியாக ரேவா வரையும், தேசிய நெடுஞ்சாலை 44 (இந்தியா) ஜம்முவிலிருந்து கன்னியாகுமரி வரையும் தேசிய நெடுஞ்சாலை 39 (இந்தியா) ஜான்சி வழியே செல்கின்றன. இவ்வாறு, ஐந்து வெவ்வேறு திசைகளில் உள்ள நெடுஞ்சாலைகள் ஜான்சியிலிருந்து பிரிந்து செல்வதால், ஜான்சி சாலை போக்குவரத்தில் முக்கிய நிலையில் உள்ளது.
விமான போக்குவரத்து
ஜான்சி வானூர்தி நிலையம் ஆங்கிலேயர் காலத்தில் இந்திய இராணுவம் மற்றும் அரசியல் பார்வையாளர்களுக்கா அமைக்கப்பட்ட வானூர்தி படைத்தளமாகும். தனியார் விமானங்கள் தரையிறங்குவதற்கான ஏற்பாடுகள் இருந்தாலும், பொதுப்போக்குவரத்து விமானச் செயல்பாடுகள் இல்லை. 1990களிலும், 2000களிலும் வணிக நோக்கங்களுக்காக இந்த வானூர்தி நிலையம் செயல்பட வேண்டும் என்ற கோரிக்கை எழுந்தது. உத்தரப்பிரதேச அரசு ஏப்ரல் 2011-ல் புந்தேல்கண்டில் சுற்றுலாவை ஆதரிப்பதற்காக ஒரு புதிய பொது விமானப் போக்குவரத்து தளத்தை நிர்மாணிப்பதாக அறிவித்தது. 2020ஆம் ஆண்டு நிலவரப்படி, 228 கிமீ (142 மைல்) தொலைவில் அமைந்துள்ள கான்பூர் வானூர்தி நிலையம், மாநிலத்திற்குள் ஜான்சிக்கு மிக அருகில் உள்ள பெரிய விமான நிலையமாகும். இருப்பினும் அண்டை மாநிலமான மத்தியப் பிரதேசத்தில் உள்ள குவாலியர் வானூர்தி நிலையம் 102 கி.மீ. (63 மைல்) தொலைவில் அமைந்துள்ளது. ஜான்சியிலிருந்து தில்லி, மும்பை, இந்தூர், பெங்களூர், ஐதராபாத், கொல்கத்தா, அகமதாபாது, ஜம்மு, புனே மற்றும் சென்னைக்கு நேரடி விமானங்கள் உள்ளன.
கல்வி நிலையங்கள்
ஜான்சி படிப்படியாக இந்தியாவின் கல்வி மையமாக மாறியது. நாட்டின் பல பாகங்களிலிருந்து மாணவர்கள் தங்கள் உயர் படிப்புகளுக்காக இங்கு வருகிறார்கள். ஜான்சியின் கல்வி நிறுவனங்களில் கிடைக்கக்கூடிய பல்வேறு தனித்தன்மையிலான பாடத்திட்டங்களுக்காக வெளிநாட்டு மாணவர்களும் கூட இங்கு வருகிறார்கள்.
மருத்துவ மற்றும் தொழில்நுட்ப கல்லூரிகள்
அக்டோபர் 2009-ல், மத்திய சுகாதார அமைச்சகம் அனைத்திந்திய மருத்துவ அறிவியல் கழகத்திற்கு இணையான ஒரு கல்வி நிறுவனத்தை அமைப்பதற்கு ஒப்புதல் அளித்தது.
ஊடகம்
அமர் உஜாலா, டைனிக் ஜாக்ரன், பத்ரிகா, மற்றும் டைனிக் பாஸ்கர் ஆகியவை இணையச் செய்தி சேவைகளைக் கொண்ட ஜான்சியில் உள்ள செய்தித்தாள்கள் நிறுவனங்கள் ஆகும்.
செய்தித்தாள்கள்
பல தேசிய மற்றும் உள்ளூர் செய்தித்தாள்கள் ஜான்சியில் இந்தி, உருது மற்றும் ஆங்கிலத்தில் வெளியிடப்படுகின்றன:
வானொலி நிலையங்கள்
ஜான்சியில் தற்பொழுது ஐந்து வானொலி நிலையங்கள் உள்ளன:
ஆயுத படைகள்
ஜான்சி படைப்பிரிவு இந்தியாவில் ஆங்கிலேயர் ஆட்சியின் போது ஆங்கிலேய பொது மற்றும் இராணுவ வீரர்களுக்கான தங்குமிட தளமாக இருந்தது. ஜான்சி மாவட்டம் ஜான்சி-பாபினாவில் அமைந்துள்ள 31வது இந்திய கவசப் பிரிவின் தலைமையகமாகும். 2012 மார்ச் 1 முதல் 30 வரை சிங்கப்பூர் இராணுவத்துடன் ஜான்சியில் இந்திய குடியரசுத் தலைவர் பிரதீபா பாட்டீல் பங்கேற்ற கூட்டுப் பயிற்சி நடைபெற்றது.
காணத் தூண்டும் இடங்கள்
பால் பாரதி பப்ளிக் ஸ்கூலில் அமைந்திருக்கிறது, இசை தோலோ, காட்டி பாபா, பிரேம்நகர், ஜான்சி.
விளையாட்டு
ஜான்சியில் உள்ள விளையாட்டு அரங்கங்கள் தயான்சந்த் விளையாட்டரங்கம், தொடருந்து நிலைய விளையாட்டரங்கம் மற்றும் எல்விஎம் விளையாட்டு மைதானம் ஆகும். தயான்சந்த் விளையாட்டரங்கம் ஜான்சியில் விளையாட்டுத் திறன்களைக் கற்றுக்கொள்ள சிறந்த இடமாகும். துடுப்பாட்டம், வளைத்துடுப்பாட்டம், கால்பந்து, செங்களம் மற்றும் பல விளையாட்டுகள் தயான்சந்த் மைதானத்தில் விளையாடப்படுகின்றன.
புற இணைப்புகள்
பகுப்பு:உத்தரப் பிரதேசத்திலுள்ள மாநகரங்கள்
லீ டோங்-கன்
'லீ டோங்-கன் (Lee Dong-gun) (பிறப்பு: 26 ஜூலை 1980) ஒரு தென் கொரியா நாட்டு நடிகர் மற்றும் பாடகர் ஆவார். இவர் ஸ்வீட் 18, லவ்வர்ஸ் இன் பாரிஸ், சூப்பர் டாடி 10 போன்ற பல தொலைக்காட்சி தொடர்களில் நடித்ததன் மூலம் புகழ் பெற்ற நடிகர் ஆனார். மற்றும் இவர் சில திரைப்படங்களிலும் நடித்துள்ளார் என்பது குறிப்பிடத்தக்கது.
வெளி இணைப்புகள்
பகுப்பு:1980 பிறப்புகள் பகுப்பு:வாழும் நபர்கள் பகுப்பு:தென் கொரிய ஆண் திரைப்பட நடிகர்கள் பகுப்பு:தென் கொரிய ஆண் தொலைக்காட்சி நடிகர்கள் பகுப்பு:தென் கொரிய ஆண் பாடகர்கள் பகுப்பு:தென் கொரிய விளம்பர நடிகர்கள்
கிரிஸ்டல் கேத்தரின் ஈஸ்ட்மன்
கிரிஸ்டல் கேத்தரின் ஈஸ்ட்மன் ( Crystal Catherine Eastman 1881 சூன் 25 -1928 சூலை 8) என்பவர் அமெரிக்க சட்ட அறிஞர், பெண்ணியலாளர், சமூகச் செயற்பாட்டாளர் மற்றும் பத்திரிகையாளர் ஆவார். பெண்களின் அவலங்களுக்கு எதிராகப் போராடியவர். தி லிபேரேட்டர்  என்ற  கலை மற்றும் அரசியல் இதழைத் தொடங்கி நடத்தி வந்தார். அமெரிக்கன் சிவில் உரிமை யூனியனைத் தோற்றுவித்தார். நேசனல் விமன் ஆல் ஆப் பேம் என்ற அமெரிக்க அமைப்பில் இவருடைய பெயரையும் சேர்த்து, இவரைப் பெருமைப் படுத்தியுள்ளனர்
வாழ்க்கைக் குறிப்புகள்
கிரிஸ்டல் ஈஸ்ட்மன் மாசசூசட்சில், மாரல்பரோ என்ற ஊரில் பிறந்தார். 1883 இல் இவருடைய குடும்பம் நியூயார்க்கு சென்றது. இவர் சோசலிசவாதியான மாக்ஸ் ஈஸ்ட்மன் என்பவரின் சகோதரியாவார். கிறிஸ்டல் சமூகவியலில் முதுகலைப் பட்டமும் பின்னர் நியூ யார்க்குப் பல்கலைக் கழகத்தில் சட்டம் படித்து பட்டமும் பெற்றார்.
செயல்பாடுகள்
சமூகச் செயல்களில் முனைப்பானவரும் பத்திரிகையாளருமான பால் கெல்லாக் என்பவர்  உழைப்பாளர்களின் வாழும் நிலைகளை நேரில்  பார்த்து ஆய்வு செய்யும் பணியை  ஈஸ்டமன்னிடம்  ஒப்படைத்தார். வேலை விபத்துகளும் சட்டமும் என்ற தலைப்பில் ஈஸ்ட்மன் அளித்த அறிக்கை பிரசித்தமானது. தொழிலாளர்களுக்கு இழப்பு ஈடு வழங்கவும் சட்டமாக இயற்றவும்  இந்த அறிக்கை  அடிப்படையாக அமைந்தது. நியூயார்க்கு மாநில கமிசனில் ஈஸ்ட்மன் பணியாற்றும்போது இந்தச் சட்ட வரைவை இயற்றினார். உட்ரோ வில்சன் அமெரிக்க அரசுத் தலைவராக இருந்த போது,  தொழிலாளர்கள் உறவு பற்றிய அமெரிக்கக் குழுவின் பணியில் ஈஸ்ட்மன் ஈடுபட்டார். தொழிலாளர்களின் பணிப் பாதுகாப்பு, உடல் நலம் குறித்து ஆய்வு செய்தார்.
சதகத் ஆசிரமம்
சதகத் ஆசிரமம் (Sadaqat Ashram) என்பது பீகார் மாநிலம் பாட்னாவில் விமான நிலையத்திலிருந்து ஏறக்குறைய ஏழு கிலோமீட்டர் தொலைவில் கங்கை நதிக்கரையில், திகா பகுதியின் பிரதான சாலைக்கு அருகில் அமைந்துள்ளது. இந்தியாவின் முதல் குடியரசுத் தலைவரான இராஜேந்திர பிரசாத்தின் இல்லங்களில் இதுவும் ஒன்றாகும். இவர் ஓய்வு பெற்ற பிறகு இங்கேயே வாழ்ந்து, தனது வாழ்க்கையின் கடைசி நாட்களைக் கழித்தார்.
இது 1921-ல் மௌலானா மசுகருல் கக் என்பவரால் நிறுவப்பட்டது. சுமார் 20 ஏக்கர் பரப்பளவில் பரந்து விரிந்து கிடக்கும், ஆசிரமத்தின் நிலத்தை, இவரது நெருங்கிய கூட்டாளியான மௌலானா மசுருல் கக்கின் நண்பர் கைருன் மியான் தேசிய இயக்கத்திற்கு நன்கொடையாக வழங்கினார். சுதந்திரப் போராட்டத்தின் போது பிரஜ்கிஷோர் பிரசாத், மௌலானா மசுருல் கஹக், அனுக்ரக் நாராயண் சின்கா மற்றும் இராஜேந்திர பிரசாத் போன்ற புகழ்பெற்ற சுதந்திரப் போராட்ட வீரர்களுக்கு இடையே முக்கியமான சந்திப்புகள் இங்கு நடந்தன. சுதந்திரத்திற்குப் பிறகு, ஜெயபிரகாஷ் நாராயண் தனது வரலாற்று இயக்கத்தை 1970களில் சதகாத் ஆசிரமத்திலிருந்து தொடங்கினார்.
தற்பொழுது
தேசிய பல்கலைக்கழகமான பீகார் வித்யாபீடத்தின் தலைமையகம், ஆசிரமத்தில் இப்போது இராஜேந்திர சுமிருதி சங்க்ரகாலயா என்ற அருங்காட்சியகம் உள்ளது. இதில் இராஜேந்திர பிரசாத்தின் தனிப்பட்ட உடைமைகள் மற்றும் இந்திய விடுதலை தொடர்பான பல வரலாற்று விடயங்கள் கண்காட்சியில் உள்ளன. இது ஒவ்வொரு ஆண்டும் பல சுற்றுலாப் பயணிகளை ஈர்க்கிறது.
மேற்கோள்கள்
பகுப்பு:ஆசிரமங்கள் பகுப்பு:பீகார்
தொழிலாளர் வள அடிப்படையில் நாடுகளின் பட்டியல்
இது த வேர்ல்டு ஃபக்ட்புக் தரவினை அடிப்படையாகக் கொண்டு அமைந்த தொழிலாளர் வள அடிப்படையில் நாடுகளின் பட்டியல் ஆகும்.
உசாத்துணை
பகுப்பு:நாடுகள் தொடர்பான பட்டியல்கள்
சுகாதாரம்
சுகாதாரம் (Hygiene) அல்லது வழக்குமொழியில் சுத்தம் என்பது நலம் மற்றும் நலமான வாழ்வு கருதி ஒரு சமூகத்தால்  பேணப்படும் பழக்க வழக்கங்களாகும். தற்கால மருத்துவ அறிவியலில் வெவ்வேறு நோய்நிலைகளுக்கு குறிப்பிட்ட சுகாதார சீர்தரங்கள் பரிந்துரைக்கப்பட்டாலும் சுகாதாரம்  குறித்த வரையறை   வெவ்வேறு பண்பாடு, பாலினம் மற்றும் முதுமைக் குழுக்களில்  மாறுபடுகின்றது. சில வழமையான சுகாதாரச் செய்கைகள் நல்ல பழக்கங்களாகவும் சுகாதாரம் பேணாமை வெறுப்பை ஊட்டுவதாகவும் மரியாதைக் குறைவாகவும் சிலநேரங்களில் அச்சுறுத்தலாகவும்  சமூகத்தால் எடுத்துக்கொள்ளப் படுகிறது.
வெளி இணைப்புகள்
பகுப்பு:சுகாதாரம்
வேலுப்பிள்ளை பிரபாகரன்
வேலுப்பிள்ளை பிரபாகரன் (Velupillai Prabhakaran, 26 நவம்பர் 1954 – 17 மே அல்லது 18 மே 2009) தமிழீழ விடுதலைப் புலிகள் இயக்கத்தின் தலைவர் ஆவார். 1972 இல் புதிய தமிழ்ப் புலிகள் என்ற அமைப்பை தனது 18-ஆவது அகவையில் பிரபாகரன் தொடங்கினார். 1975 இல் தமிழர் ஆர்ப்பாட்ட இயக்கங்களில் இவர் அதிகமாக இயங்கி வந்த காலகட்டத்தில், யாழ்ப்பாண மாநகர மேயர் அல்பிரட் துரையப்பா படுகொலைக்கு காரணமாக இவர் குற்றம் சாட்டப்பட்டார். மே 5, 1976 இல் புதிய தமிழ்ப் புலிகள் இயக்கம் தமிழீழ விடுதலைப் புலிகள் என்று பெயர் மாற்றப்பட்டது.
சிறுவயது அனுபவங்கள்
பிரபாகரன் சிறுவனாக இருந்தபோது 1958 ஆம் ஆண்டில் நடந்த தமிழர் இன அழிப்பில் நிகழ்ந்த பயங்கர சம்பவங்கள் இவர் மனதில் ஆழமான பாதிப்பை ஏற்படுத்தின. சிங்கள இனவெறியரால் ஈழத்தமிழர்கள், கொடூரமாகக் கொல்லப்பட்ட சம்பவங்களை இவர் கேள்விப்பட்டார். இவருடைய பெற்றோருக்கு நன்கு தெரிந்த ஒரு விதவைத்தாய் தனக்கு நேர்ந்த துயரச் சம்பவத்தைச் சிறுவனாக இருந்த பிரபாகரனுக்குக் கூறினார். பாணந்துறையில் இந்து குரு ஒருவர் உயிரோடு தீ மூட்டி எரிக்கப்பட்ட சம்பவம் போன்ற கொடூரமான வன்முறைகளை இவர் அறிந்தபோது, சிங்கள அரசின் பிடிக்குள்ளிருக்கும் தமிழ் மக்களை மீட்டெடுக்க வேண்டுமென்ற உள்ளுணர்வும் முனைப்பும் இவர் மனதில் உருவாகியது. நிராயுதபாணிகளான அப்பாவித் தமிழர்களுக்கெதிராக ஆயுத வலிமையைப் பிரயோகிக்கும் இனவெறி அமைப்பினை ஆயுதப் போராட்டத்தின் மூலமே எதிர்கொள்ள முடியும் என்று இவர் முடிவு செய்தார்.
ஆரம்பக் கல்வியும் போராட்ட ஈடுபாடும்
பிரபாகரன் வல்வெட்டித்துறையில் ஊரிக்காடு எனும் இடத்திலுள்ள சிதம்பரா கல்லூரியில் 10ஆம் வகுப்பு வரையிலும் கல்வி கற்றார். தமிழ் மாணவர்கள் பாடசாலைக் கல்வியை முடித்தபிறகு மேற்படிப்புக்குச் செல்ல இலங்கை அரசின் மேற்கல்வி தரப்படுத்தல் கொள்கை ஒரு தடையாக இருந்தது. 10ஆம் வகுப்புவரையிலும் படித்த பிரபாகரன் விடுதலைப் போராளியாகச் செயற்படத் தொடங்கி விட்டதனால் படிப்பைத் தொடரவில்லை. பிரபாகரனின் போக்கு இவரது பெற்றோருக்குப் புரியவில்லை. ஒருநாள் காவல்துறை பிரபாகரனை தேடி முதன்முதலில் அதிகாலை 3 மணிக்கு வீடுவந்த போதே அவர்களால் அறிந்து கொள்ள முடிந்தது. காவல்துறையினரிடம் இருந்து தப்பிச் சென்ற பிரபாகரன் அந்த நிகழ்ச்சிக்குப் பிறகு தன் வீட்டிற்குத் நிரந்தரமாக திரும்பவே இல்லை.
பிரபாகரன் சிற்பம்
நாகப்பட்டினம் மாவட்டத்தில், தெற்குப்பொய்கைநல்லூர் எனும் ஊரில் உள்ள அய்யனார் கோயிலில் பிரபாகரனுக்கு சுதை சிற்பம் அமைக்கப்பட்டது. இரண்டு குதிரை சிலைகளும், ஒரு யானை சிலையும் அமைக்கப்பட்டு அதில் ஒரு குதிரை வீரன் சிலையும், மற்றொரு குதிரை அருகே பிரபாகரன் சிலையும் அமைக்கப்பட்டது. பிரபாகரன் கையில் துப்பாக்கியுடனும், விடுதலைப் புலிகள் சீருடையுடனும் இருப்பதாக அமைக்கப்பட்டிருந்தது.
2015 சூலை மாதம் இந்த சிலை இரவில் அகற்றப்பட்டு சிமெண்ட் தளம் போடப்பட்டது. ஊர்மக்கள் இவ்வாறு காவல் துறையினரே செய்தனர் என தெரிவித்தனர்.
குடும்பம்
பிரபாகரன் 1 அக்டோபர் 1984 இல் மதிவதனியை திருமணம் செய்து கொண்டார். இராணுவ பேச்சாளர் பிரிகேடியர் உதய நாணயக்கார பிரபாகரன் குடும்பத்தின் எஞ்சிய உறுப்பினர்கள் எங்கு இருக்கிறார்கள் என்பது குறித்து எவ்வித தகவலும் இல்லை என்று மே 2009 இல் கூறினார். "நாங்கள் அவர்களின் உடல்களைக் கண்டுபிடிக்கவில்லை, அவற்றைப் பற்றி எந்த தகவலும் இல்லை" என்று அவர் கூறினார். முழுக் குடும்பமும் அழிக்கப்பட்டதாக கருதப்படுகிறது; மதிவதனி, துவாரகா மற்றும் பாலச்சந்திரன் ஆகியோரின் சடலங்கள் பிரபாகரனின் உடல் கண்டெடுக்கப்பட்ட இடத்திலிருந்து 600 மீட்டர் தொலைவில் ஒரு புதர் திட்டில் கண்டெடுக்கப்பட்டதாக கூறப்படுகிறது. இப்போது இவரது 12 வயது மகன் தூக்கிலிடப்பட்டதாக கூறப்படுகிறது.
பிரபாகரனின் பெற்றோர், திருவேங்கடம் வேலுப்பிள்ளை மற்றும் பார்வதி ஆவர். 70 வயதில், வவுனியா நகருக்கு அருகில் இடம்பெயர்ந்த மக்களுக்காக மெனிக் பண்ணை முகாமில் காணப்பட்டனர். தங்களை விசாரிக்கவோ, தீங்கு செய்யவோ அல்லது மோசமாக நடத்தப்படவோ மாட்டோம் என்று இலங்கை இராணுவமும் அரசாங்கமும் பொதுமக்களுக்கு உறுதியளித்தன. சனவரி 2010 இல் வேலுப்பிள்ளை இறக்கும் வரை அவர்கள் இலங்கை இராணுவக் காவலில் வைக்கப்பட்டனர். பிரபாகரனுக்கு வினோதினி ராஜேந்திரன் என்ற சகோதரி உள்ளார்.
தபால்தலை வெளியீடு
பிரான்சில் உள்ள செயற்பாட்டாளர்கள் இவரது உருவப்படத்தைக் கொண்ட தபால்தலையை வெளியிட்டுள்ளனர். இதற்கு பிரான்சின் அஞ்சல் துறை அங்கீகாரம் அளிக்கவில்லை. இத்துடன் தமிழீழ வரைபடம், விடுதலைப் புலிகளின் மலர், புலிக்கொடி ஆகியவற்றைக் கொண்ட தபால்தலை முத்திரைகளும் வெளியிட்டுள்ளனர். இதற்கு பிரான்சிலுள்ள இலங்கைத் தூதரகம் கண்டனம் வெளியிட்டது.
குற்றச்செயல்கள்
வேலுபிள்ளை பிராபாகரன் தீவிரவாதம், கொலை மற்றும் திட்டமிட்ட குற்றச் செயல்களுக்காக 1991 முதல் பன்னாட்டுக் காவலகம் அமைப்பால் தேடப்படும் நபராக அறிவிக்கப்பட்டார். மேலும் ராஜீவ் காந்தி படுகொலை தொடர்பாக சென்னை உயர் நீதிமன்றத்தால் கைது ஆணை பிறப்பிக்கப்பட்டது. மேலும் 1991இல் ராஜீவ் காந்தியை படுகொலை செய்ய திட்டமிட்டதாகவும் குற்றம்சாட்டப்பட்டார்.
வெளி இணைப்புகள்
பகுப்பு:1954 பிறப்புகள் பகுப்பு:2009 இறப்புகள் பகுப்பு:விடுதலைப் புலிகளின் தலைவர்கள்  பகுப்பு:ஈழ விடுதலைப் போராளிகள்
ராணி காமிக்ஸ்
ராணி காமிக்ஸ் தமிழில் வெளிவந்த ஒரு வரைகதை இதழ். 1984 தொடக்கம் சுமார் பத்து ஆண்டுகளுக்கு இளையோரிடம் பெரும் வரவேற்பு பெற்ற இவ் இதழ்கள் தொலைக்காட்சி, கணினி ஆகியவற்றின் வருகையுடன் நலிந்து, அதன் 500 ஆவது இதழுடன் நின்றுபோனது. பெரும்பாலான இதழ்கள் அமெரிக்க ஐரோப்பிய வரைகதைளில் இருந்து மொழிபெயர்க்கப்பட்டவை. இதில் வெளியான ஜேம்ஸ் பாண்ட், மாயாவி போன்ற பாத்திரங்கள் தோன்றும் கதைகள் புகழ்பெற்றவை.
வெளி இணைப்புகள்
பகுப்பு:தமிழ் வரைகதைகள்
செய்கு ஹஸன் இப்னு உஸ்மான் மக்தூமி
செய்கு ஹஸன் இப்னு உஸ்மான் மக்தூமி (1785–1866) அவர்கள் 18-19ஆம் நூற்றாண்டு காலப்பகுதியில் வாழ்ந்த, இலங்கையைச் சேர்ந்த மார்க்க அறிஞரும்,சூபி மகானும் ஆவார். இலங்கை முஸ்லிம்கள் தொடர்பான வரலாற்றுத் தகவல்களின் அடிப்படையில் சோனக முஸ்லிம்கள் மத்தியில் முதலாவது ஆத்மஞானியாக இவர்கள் அறியப்படுகின்றார். செய்கு ஹஸன் அவர்கள் இலங்கையின் புகழ்பெற்ற ஓர் சூபி மகானாக விளங்குகின்றார். மக்களிடையே இவர்கள் ஆலிம் ஸாஹிப் அப்பா என்ற சிறப்புப் பெயரால் பரவலாக அறியப்படுகின்றார்.
கல்வி
செய்கு ஹஸன் அவர்கள் தனது ஆரம்பக் கல்வியை அவர்களது தந்தையிடமும், குர்ஆன் ஓதல் மற்றும் அடிப்படை இஸ்லாமிய அறிவுகளை உள்ளூர் மத்ரஸாவிலும் பெற்றுக்கொண்டார்கள். உயர்கல்விக்காக இந்தியாவின் காயல்பட்டிணத்திற்கு சென்ற செய்கு ஹஸன் அவர்கள், அங்கு புகழ்பெற்ற மார்க்க அறிஞரான செய்கு லெப்பை அப்துல் காதிர் நைனாப் புலவர் ரஹிமஹுல்லாஹ் அவர்களிடம் அறபு இலக்கணம், இலக்கியம்,தப்ஸீர்,பிக்ஹு,தஸவ்வுப்,அல்காயித் இஸ்லாமிய அடிப்படைக்கொள்கை, உஸூலுத்தீன்-மார்க்க சட்ட அடிப்படை போன்ற அனைத்துக் கலைகளை கற்றார்கள்.
பிந்திய வாழ்க்கை
செய்கு ஹஸன் அவர்கள் தொழில் ரீதியாக வர்த்தகராக இருந்ததுடன், காலி கோட்டை ஜூம்ஆ பள்ளிவாசலின் முதலாவது கதீபாகவும் கடமையாற்றினார்கள்.காலியில் வாழும் காலப்பகுதியில் செய்யித் அஹ்மத் இப்னு அப்துல்லாஹ் பாபகி ரஹிமஹுல்லாஹ் சந்தித்து அவர்களை தனது ஆன்மிக குருவாக ஏற்றுக்கொண்டார். மேலும் செய்யித் அஹ்மத் இப்னு அப்துல்லாஹ் பாபகி ரஹிமஹுல்லாஹ் அவர்கள்,காதிரிய்யா (ஐதரூஸிய்யதுல் காதிரிய்யா) சூபி வழியமைப்பின் கிலாபத்தை செய்கு ஹஸனுக்கு வழங்கினார்.திருமணம் செய்து கொண்ட செய்கு ஹஸன் அவர்களுக்கு ஒரேயொரு மகன் இருந்ததோடு, சிறுவயதிலேயே அவர் மரணமடைந்தார். செய்கு ஹஸன் அவர்கள் தனது சொந்த ஊரான காலியில் 42 வருடகாலம் வாழ்ந்தார்கள்.தனது பிற்காலத்தை ஹம்பந்தோட்டை, திருகோணமலை, கண்டி, கணேதன்ன, மக்கொன மற்றும் இறுதியாக தர்கா நகர் போன்ற இடங்களில் கழித்தார் .செய்கு ஹஸனுக்கு மருமகன்கள் இருவர் இருந்தோடு, அவர்கள் இருவரும் மீது அதிக நேசம் வைத்திருந்தார்கள். மேலும், அவர்கள் இருவரும் செய்கு ஹஸன் உடன் அதிககாலம் கழித்தார்கள். அவர்கள் முஹம்மது லெப்பை மற்றும் செய்கு அப்துல் காதர் என்போர் ஆவர்.செய்கு அப்துல் காதர் அவர்கள் காலியார் பக்கீன் லெப்பை என அறியப்படுகின்றார். செய்கு அப்துல் காதர் அவர்கள் எகிப்தின் அல்-அஸ்ஹர் பல்கலைக்கழகத்தில் கற்றார். மேலும், செய்கு ஹஸன் அவர்கள் தனது கிலாபத்தை செய்கு அப்துல் காதர் அவர்களுக்கு வழங்கினார்கள்.
மரணம்
தனது இறுதிக் காலத்தை தர்கா நகரில் கழித்த செய்கு ஹஸன் அவர்கள், தனது 80வயதில் அதாவது 1866ஆம் ஆண்டு மே மாதம் 22ஆம் திகதி செய்வாய்க்கிழமை (ஹிஜ்ரி 1283 முஹர்ரம் பிறை 7இல்) இரவு காலமானார்.செய்கு ஹஸன் அவர்கள் தர்ஹா நகரில் அடக்கம் செய்யப்பட்டார்கள்.
மஷாயிகுமார் கந்தூரி
மஷாயிகுமார் கந்தூரி என்று பரலாக அறியப்படும் அன்னதான நிகழ்வு 1862ஆம் ஆண்டு செய்கு ஹஸன் அவர்களால் ஆரம்பிக்கப்பட்டது. செய்கு ஹஸன் அவர்களின் மறைவின் பின்னர், அவர்கள் அடக்கம் செய்யப்பட்டுள்ள பள்ளிவாசலில் இன்று வரை வருடாந்தம் இந்நிகழ்வு சிறப்பாக நடைபெற்று வருகின்றது .வரலாற்றுச் சிறப்புமிக்க 150வருட மஷாயிகுமார் கந்தூரி நிகழ்வு 2012ஆம் ஆண்டு செப்டம்பர் மாதம் 23ஆம் திகதி நடைபெற்றது.
மேற்கோள்கள்
பகுப்பு:இலங்கை முசுலிம்கள் பகுப்பு:இலங்கையின் கல்விமான்கள் பகுப்பு:இலங்கை முஸ்லிம் எழுத்தாளர்கள் பகுப்பு:1785 பிறப்புகள் பகுப்பு:1866 இறப்புகள்
சஞ்சி
சஞ்சி பூசை
சஞ்சி என்பது ஒரு தாய் கடவுள் வடிவத்தின் பெயராகும், இந்த சஞ்சி மாதாவின் வடிவம் மாட்டுச் சாணத்தில் ஒட்டப்படுகிறது. இதில் விண்மீன், நிலா, கதிரவன், இறைவியின் முகம் போன்ற பல்வேறு வடிவங்களைச் செய்து அவற்றுக்குப் பல்வேறு வண்ணங்கள் தீட்டி அமைக்கிறார்கள். உள்ளூர்க் குயவர்களால் உடலின் பல்வேறு பாகங்களான கைகள், கால்கள், முகம் போன்ற வடிவங்கள் செய்யப்படுகின்றன. அழகுசேர்ப்பதற்காகவும் பத்தியுணர்வை ஏற்படுத்துவதற்காகவும் நகைகள் அணிந்தவண்ணமும் ஆயதங்கள் ஏந்தியவண்ணமும் இவ்வடிவங்கள் செய்யப்படுகின்றன. இந்த வடிவங்களை அமைப்பதற்குச் செய்யப்படும் செலவானது குடும்பத்தின் பொருளாதார நிலையைப் பொருத்து அமைகிறது.
துருக்கை பூசை அல்லது நவராத்திரியின் முதல் நாளில் இந்த உருவம் வடிவமைக்கப்படுகிறது. ஒவ்வோரு நாளும் அக்கம்பக்கத்திலுள்ள பெண்களால் பாடல்கள் பாடப்பட்டு, இவ்வுருவத்திற்கு ஆரத்தி எடுக்கப்படுகின்றது. இளம்பெண்கள் அங்கு கூடி, சஞ்சி தாயை வழிபட்டால் பொருத்தமான கணவர் கிடைப்பார் என நம்பப்படுகிறது. ஒவ்வொரு நாளும் சங்கீதங்கள் அல்லது பஜனைகள் பாடப்படும். இதற்கு, வயதில் மூத்த பெண்கள் மற்றவர்களுக்கு வழிகாட்டுவர். இது வழக்கமாக, பெண்கள் அனைவருக்குமான ஒரு நிகழ்வு ஆகும். தங்கள் விருப்பங்களும் ஆசைகளும் நிறைவேறவேண்டுமென விரும்பும் குடும்பங்களால் சுவர்களில் சாஞ்சி மாதா உருவம் அமைக்கப்படுகிறது. விழா முடிந்தபின் கடைசிநாளில் (தசரா அன்று) சாஞ்சி மாதா வடிவம் நீரில் மூழ்கடிக்கப்பட்டு கரைக்கப்படுகிறது.
இவ்விழாவின்போது, பெண்கள், ஒவ்வொரு நாளும் இறைவியை வழிபட்டு, படையல் அளிப்பர்.
மேற்கோள்கள்
பகுப்பு:அக்டோபர் சிறப்பு நாட்கள் பகுப்பு:பஞ்சாபி நாட்டார் சமயம்
யோகி
யோகி என்ற சொல் கி.பி 12 ஆம் நூற்றாண்டிலிருந்து இந்து சமயம் நாத சைவம் சித்தம் போன்ற பாரம்பரியத்தின் உறுப்பினர்களையும்,  பௌத்தம் மற்றும் சைன மதத்தில், தாந்திரீகரப் பயிற்சியாளரையும் குறிக்கிறது. இந்து புராணங்களில், சிவன் மற்றும் பார்வதி ஆகியோர் ஒரு சின்னமாக யோகி-யோகினி இணையாகச் சித்தரிக்கப்படுகிறார்கள்.
சொற்பிறப்பு
யோகி என்ற வார்த்தை சமசுகிருத வார்த்தையான யோகினிலிருந்து பெறப்பட்டது. இது யோகப் பயிற்சியாளரைக் குறிக்கிறது. யோகி என்பது தொழில்நுட்ப ரீதியாக ஆண், யோகினி என்பது பெண் பயிற்சியாளர்களுக்குப் பயன்படுத்தப்படும் சொல். இரண்டு சொற்களும் அந்த அர்த்தங்களுடன் இன்றும் பயன்படுத்தப்படுகின்றன. ஆனால் யோகி என்ற சொல் ஆண் மற்றும் பெண் யோகா பயிற்சியாளர்கள் மற்றும் எந்த மதம் அல்லது ஆன்மீக முறையிலும் தொடர்புடைய தியான நடைமுறைகளைக் குறிக்கவும் பொதுவாகப் பயன்படுத்தப்படுகிறது.
யோகினி என்ற சொல் புராண தெய்வங்கள் மற்றும் அறிவாற்றல் பெற்ற தாய்மார்களுக்கும் பயன்படுத்தப்படுகிறது. இவை அனைத்தும் தாய் தெய்வமான தேவியின் அம்சங்களாக மதிக்கப்படுகின்றன. சந்நியாசம் மற்றும் அதிகப்படியான சுயமரியாதையை கடைப்பிடிப்பவர்களுடன் யோகியை தொடர்புபடுத்தி குழப்பமடையக்கூடாது என பானர்ஜி கூறுகிறார்
thumb| தமிழ்நாட்டில் கிடைத்த 10 ஆம் நூற்றாண்டைச் சேர்ந்த [[யோகாசனம்|யோக நிலையில் அமர்ந்திருக்கும் சோழர் கால யோகினி சிலை.]]
உரைக் குறிப்புகள்
யோக-சூத்திரத்தின் மிகப் பழமையான வர்ணனையான யோகா-பாஷ்யம் (400 கி.பி), யோகிகளின் பின்வரும் நான்கு மடங்கு வகைப்பாட்டை வழங்குகிறது:
பாலியல் நிலை
ஒரு யோகி அல்லது யோகினி பிரம்மச்சரியத்தை விரும்புகிறார் (அதாவது தனிமையில் இருந்தால் பிரம்மச்சரியம் அல்லது கொண்ட துணையை ஏமாற்றாமல் இருத்தல்.)
ஒரு யோகி மற்றும் யோகினிக்கான பாலுறவு பற்றி இந்து நூல்களில் இரண்டு இணையான கருத்துக்கள் உள்ளன. ஒரு பார்வை, துறவி மற்றும் அருட்சகோதரி போன்றவர்களிடையேயான பாலியல் செயல்பாடுகளில் கட்டுப்பாட்டை வலியுறுத்துகிறது. இது உலக ஆசைகளிலிருந்து விலகி ஆன்மீக பாதையில் மாறும் ஒரு செயலாகும். டேவிட் கார்டன் வைட்டின் கூற்றின்படி குறிப்பாக தாந்திரீக மரபுகளில் காணப்படும் இரண்டாவது பார்வை, ஒரு யோகி அல்லது யோகினிக்கு "ஒருவர் தன்னை உணர்ந்து கொண்ட கடவுள்-உணர்வின்" பேரின்பத்தை நோக்கி பயணிப்பதற்கும் அனுபவிப்பதற்கும் பாலுணர்வு ஒரு கூடுதல் வழி என்று வலியுறுத்துகிறது. இரண்டாவது பார்வையில், பாலுறவு என்பது ஒரு யோகப் பயிற்சியாகும். மேலும் இந்து புராணங்களில் தெய்வீக யோகி-யோகினியான சிவன் - பார்வதிதியின் இலிங்கம் - யோனி உருவம் பரவலாக மதிக்கப்படுகிறது.
ஒரு யோகி அல்லது யோகினி இயமம் மற்றும் நியமம் எனப்படும் பிற தன்னார்வ நெறிமுறை விதிகளின்படி வாழ்கின்றனர். :
வெளி இணைப்புகள்
பகுப்பு:தியானம் பகுப்பு:யோகக் கலை பகுப்பு:இந்துத் தத்துவங்கள் பகுப்பு:வைதிக மெய்யியல்கள் பகுப்பு:இந்திய மெய்யியல்
கலிபாளையம் ஊராட்சி
காளிபாளையம் ஊராட்சி (Kalipalayam Gram Panchayat), தமிழ்நாட்டின் நாமக்கல் மாவட்டத்தில் உள்ள மோகனூர் வட்டாரத்தில் அமைந்துள்ளது. இந்த ஊராட்சி, பரமத்தி-வேலூர் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1281 ஆகும். இவர்களில் பெண்கள் 638 பேரும் ஆண்கள் 643 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
9814072356 (எண்)
ஒன்பது இலக்கத்து எண்பத்தோராயிரம் கோடி நான்கிலக்கத்து எழுபத்து இரண்டாயிரத்து முந்நூற்று ஐம்பத்தாறு அல்லது ஒன்பது பில்லியன் எண்ணூற்றுப் பதினான்கு மில்லியன் எழுபத்து இரண்டாயிரத்து முந்நூற்று ஐம்பத்தாறு (ஆங்கிலம்: Nine billion eight hundred and fourteen million seventy two thousand three hundred and fifty six) என்பது 99066 என்பதன் வர்க்கமாகும். இது ஒன்று, இரண்டு, மூன்று, நான்கு, ஐந்து, ஆறு, ஏழு, எட்டு, ஒன்பது, சுழி ஆகிய இலக்கங்களை ஒரே ஒரு தடவை மாத்திரம் உருவாக்கப்பட்ட பெரிய மற்றும் 87ஆவது சதுர எண் ஆகும் (நேரிணைய எண் வரிசைக் கலைக்களஞ்சியத்தில் எண் வரிசை ஏ036745).
மேற்கோள்கள்
பகுப்பு:எண்கள் பகுப்பு:முழு எண்கள்
திண்டுக்கல் கோட்டை
திண்டுக்கல் கோட்டை இந்தியாவின், தமிழ்நாடு மாநிலத்தில் உள்ள திண்டுக்கல் நகரில் உள்ளது. இது 14-ஆம் நூற்றாண்டில் விஜயநகர பேரரசின் மன்னர் முத்துக்கிருஷ்ணப்ப நாயக்கரால் கட்டப்பட்டது. பின்னாளில் மைசூர் அரசன் வெங்கடப்பவால் கைப்பற்றப்பட்டது. பின்னர் ஹைதர் அலி, திப்பு சுல்தான் ஆகியோர் திண்டுக்கலை கைப்பற்றினர். பிற்காலத்தில் இது ஒரு முக்கியமான கோட்டையாக விளங்கியது. 1799-ஆம் ஆண்டில் இது பிரித்தானியக் கிழக்கிந்தியக் கம்பனியின் கட்டுப்பாட்டுக்குள் வந்தது. தற்போது இந்தியாவின் தொல்லியல் ஆய்வுத் துறையினரால் பராமரித்து வருவதுடன் சுற்றுலாப் பயணிகள் பார்ப்பதற்கும் அனுமதிக்கப்படுகின்றது.
பகுப்பு:தமிழ்நாட்டிலுள்ள தொல்லியற்சின்னங்கள் பகுப்பு:தமிழகக் கோட்டைகள் பகுப்பு:திண்டுக்கல் மாவட்டத்திலுள்ள கோட்டைகள்
காரம் (வேதியியல்)
அரேனியசின் வரையறையின் படி, நீர்க் கரைசலில், ஐதராக்சைடு எனப்படும் எதிர்மின்மம் கொண்ட ஆக்சிசன்-ஐதரசன் (-OH) மின்மக்கூறு (OH− ions) உண்டாகும் பொருள் காரம் எனப்படும். இது ஆல்க்கலி என்றும் கூறப்படும். காரமாகிய சோடியம் ஐதராக்சைடு (NaOH), நீரில் கரைந்து Na+  +   -OH ஆகிய பொருட்களை உண்டாக்குகின்றது. -OH உண்டாவதால் NaOHஒரு காரம் ஆகும். ஆனால் அரேனியசின் விளக்கத்தை மீறி, புரோன்ஸ்ட்டெடு-லோரி கொள்கையின் படி மின்மக்கூறு உடைய ஐதராக்சைடு தராத பொருளும், நேர்மின்னியைப் பெற்றுக்கொண்டால், காரமாகக் கருதப்படும்.
எடுத்துக்காட்டாக கந்தகக் காடியுடன் (H2SO4) அமோனியாவைச் (NH3) சேர்த்தால், நேர்மின்னி ஏற்கும் NH4+ உம் மற்றும் HSO4- உம் கிட்டுகின்றது, ஆகையால் அமோனியா ஒரு காரம் (இங்கு ஐதராக்சைடு உண்டாகவில்லை என்பதைக் கருத்தில் கொள்ளவேண்டும்). காரம் என்பது வேறொரு நோக்கில், ஜி. என். லூயிசின் விளக்கப்படி, இரண்டு எதிர்மின்னிகளைத் தரவல்லது. வேதியியல் பிணைப்பில் கட்டுண்டு இல்லாமல் இருக்கும் இரு எதிர்மின்னிகளை தரவல்ல பொருட்கள் காரம் அல்லது லூயிசு காரம் எனப்படும். அப்படி தரும் இரண்டு எதிர்மின்னிகளைப் பெற்று வேதியியல் பிணைப்புக்ள் கொண்டால், அது லூயிசு காடி எனப்படும். லூயிசு காரத்திற்கு அமோனியாவை (NH3) எடுத்துக்காட்டாகக் கூறலாம்: NH3 வில் உள்ள நைட்ரசனின் மொத்தம் ஏழு எதிர்மின்னிகளில், இரண்டு எதிர்மின்னிகள் வேதியியல் பிணைப்பு கொள்ளாமல் இருக்கின்றன, இவை போரான் டிரை-புளோரைடு (BF3) என்னும் பொருளோடு சேரவல்லது.
நீரில் கரைந்த பொருளால், ஐதராக்சைடு ஏற்பட அடிப்படையாக இருக்கும் நீரில் உள்ள எதிர்மின்னி இழந்த ஐதரசன் அணுக்களின் அளவைக் குறிக்கும் பி.ஹெச் (pH) எண் 7.0 ஐக்காட்டிலும் கூடுதலாக இருந்தால் அது காரம் என்றும் பொதுவாக வரையறை செய்யப்படுகின்றது. காரம் என்பது வேதியியல் நோக்கில் காடியின் எதிரானது எனக்கொள்ளலாம். காரமும் காடியும் சேர்ந்தால் வேதியியல் வினை அற்றதாக (வேதியியல் நடுமை அடைந்ததாகக்) கொள்ளப்படும். காடியின் விளைவு நேர்மின்மம் கொண்ட ஐதரோனியம் (hydronium ion, H3O+) அடர்த்தியைக் கூட்டுதலும், காரத்தின் விளைவு அதன் அடர்த்தியைக் குறைத்தலும் ஆகும். காரமும், காடியும் சேர்ந்தால் நீரும் உப்புகளுமோ அல்லது உப்புக்கரைசலுமோ உண்டாகும்.
பண்புகள்
காரங்களின் பொதுவான பண்புகள் கீழ்க்காண்பனவற்றை உள்ளடக்கியள்ளன:
நீருடன் காரத்தின் வினைகள்
கீழே தரப்பட்டுள்ள வினையானது ஒரு காரத்திற்கும் (B) நீருக்கும் இடையேயான ஒரு பொதுவான வினையைக் குறிக்கிறது. இந்த வினையில் ஒரு இணை அமிலமும் (conjugate acid) (BH+), ஒரு இணை காரமும் (conjugate base) (OH−): உருவாகின்றன:
இந்த வினையின் வேதிச்சமநிலையின் மாறிலி Kb, கீழ்க்காணும் பொதுவான வாய்ப்பாட்டைப் பயன்படுத்தி கண்டறியலாம்.
இந்த வினையில், காரமும் (B), தீவிரமான வலிமையான இணை காரமும்) புரோட்டானுக்காக ஒன்றோடு ஒன்று போட்டி போட்டுக்கொள்கின்றன. இதன் விளைவாக, நீருடன் வினைபுரியும் காரங்கள் ஒப்பீட்டளவில் சிறிய சமநிலை மதிப்புகளைக் கொண்டுள்ளன. ஒரு காரமானது குறைவான சமநிலை மதிப்பைக் கொண்டிருந்தால் அது வலிமை குறைந்த காரமாகும்.
அமிலங்களுடனான நடுநிலையாக்கல் வினை
நீா் மற்றும் ஆல்ககால் ஊடகங்களில் காரங்கள் அமிலத்துடன் வேகமாக வினைபுரிந்து ஒன்றை ஒன்று நடுநிலையாக்கிக் கொள்கின்றன. வலிமை மிகு காரமானது சோடியம் ஐதராக்சைடு நீரில் கரைக்கப்படும் போது சோடியம் மற்றும் ஹைதராக்சைடு அயனிகளாாக அயனியாக்கம் பெறுகின்றன.
இதே போன்று ஐதரோ குளோரிக் அமிலமானது, ஐதரோனியம் மற்றும் குளோரைடு அயனிகளாக உருவாகின்றன.
இந்த இரண்டு கரைசல்களும் கலக்கப்படும் போது  மற்றும்  அயனிகள் ஒன்றிணைந்து நீர் மூலக்கூறுகளை உருவாக்குகின்றன.:
சம அளவிலான NaOH மற்றும் HCl கரைக்கப்படும் போது அமிலமும், காரமும் ஒன்றையொன்று சமநிலையில் நடுநிலையாக்கம் செய்து சாதாரண உப்பையும் (NaCl) நீரையும் தருகின்றன.
சோடியம் பை கார்பனேட் அல்லது முட்டையின் வெள்ளைக்கரு போன்ற வலிமை குறைந்த காரங்கள் அமிலம் சிதறினால் அவற்றை சமன்செய்ய அல்லது நடுநிலையாக்க பயன்படுத்தப்படுகின்றன. அமிலச் சிதறல்களை வலிமையான சோடியம் ஐதராக்சைடு போன்ற காரங்களைக் கொண்டு நடுநிலையாக்க முற்படும் போது அவை மிகத்தீவிரமான வெப்பம் உமிழ் வினையாக மாறலாம். வலிமை மிகு காரம் கூட அமிலச் சிதறலால் ஏற்படுகின்ற விளைவைப் போன்ற சேதங்களை உருவாக்கி விடலாம்.
ஐதராக்சைடுகள் அல்லாதவற்றின் காரத்தன்மை
பொதுவான வரையறைப்படி காரங்கள் அமிலங்களை நடுநிலைப்படுத்தக்கூடியவை. சோடியம் கார்பனேட் மற்றும் அம்மோனியா ஆகியவை இரண்டுமே ஐதராக்சைடு தொகுதியைக் கொண்டிராவிட்டாலும் காரங்களாக செயல்படுகின்றன. இந்த இரண்டு சோ்மங்களுமே நீரைப் போன்ற புரோடிக் கரைப்பான்களில் கரைக்கப்படும் போது H+ அயனியை ஏற்றுக்கொள்கின்றன.
இதிலிருந்து காரங்களின் நீரிய கரைசல்களுக்கான pH அல்லது அமிலத்துவம் கணக்கிடப்படலாம். காரங்கள் ஒரு இணை எலக்ட்ரான்களை நேரடியாகத் தாங்களாகவே வழங்கும் எலக்ட்ரான் ஈனிகளாகவும் செயல்படுகின்றன.
மற்றொரு தனிமத்தின் இணைதிறன் கூட்டில் உள்ள ஒரு இணை எலக்ட்ரான்களை ஏற்றுக்கொள்ளும் தகுதி படைத்த சேர்மங்கள் (சோ்மங்களின் மூலக்கூறுகள்) காரங்கள் என அழைக்கப்படுகின்றன. ஒரு சில தனிமங்கள் மட்டுமே காரத்தின் பண்புகளைத் தரக்கூடிய திறன் பெற்றவையாக உள்ளன. கார்பன் நைட்ரஜன் மற்றும் ஆக்சிஜன் ஆகியவைகள் இத்தகைய தன்மையைப் பெற்றுள்ளன. புளோரின் மற்றும் சில மந்த வாயுக்கள் கூட இந்தத் திறனைப் பெற்றுள்ளன. N-பியூடைல்லித்தியம், அல்காக்சைடுகள், மற்றும் சோடியம் அமைடு போன்ற உலோக அமைடுகள் ஆகியவற்றில் இது நிகழ்கிறது. கார்பன், நைட்ரசன், ஆக்சிசன் ஆகிய உடனிசைவு (வேதியியல்) நிலைப்புத்தன்மை இல்லாத, நீர்க்கரைசல்களில் நீரின் அமிலத்துவம் காரணமாக நிலைத்திருக்க முடியாதவை பொதுவாக மிக வலிமையானவையாக, மிகச்சிறப்பான காரங்களாக (superbase) இருக்கின்றன. இருந்தபோதிலும், உடனிசைவு நிலைப்புத்தன்மையானது கார்பாக்சிலேட்டுகள் போன்றவற்றை வலிமை குறை காரங்களாக செயல்படச் செய்கின்றது. உதாரணமாக சோடியம் அசிடேட் ஒரு வலிமை குறைந்த காரமாக உள்ளது.
வலிமையான காரங்கள்
ஒரு வலிமையான காரம் என்பது அமில-கார வினையொன்றில் மிக வலிமை குறைந்த அமிலத்தில் இருந்து கூட புரோட்டானை (H+) நீக்கம் செய்ய வல்ல வேதிச்சேர்மம் ஆகும். கார உலோகங்கள் மற்றும் கார மண் உலோகங்களின் ஐதராக்சைடுகள் சோடியம் ஐதராக்சைடு மற்றும் கால்சியம் ஐதராக்சைடு போன்றவை வலிமை மிகு காரங்களாகும். கரைதிறன் காரணியானது கணக்கில் எடுத்துக்கொள்ளப்படாத நேர்வுகளில் கார உலோகங்களின் ஐதராக்சைடுகள் குறைவான கரைதிறன் கொண்டுள்ளதன் காரணமாக பயன்படுத்தப்படலாம். குறைவான கரைதிறன் காரணமாக, அலுமினியம் ஐதராக்சைடு மற்றும் மெக்னீசியம் ஐதராக்சைடு போன்ற அமில எதிர்ப்பிகள் தொங்கல் கரைசல்களாக பயன்படுத்தப்படுகின்றன. இந்த சேர்மங்கள் தங்களின் குறைவான கரைதிறன் காரணமாக, ஐதராக்சைடு அயனிகளின் செறிவு அதிகரிப்பதைத் தடுத்து வாய், உணவுக்குழல் மற்றும் வயிற்றுப் பகுதியில் உள்ள திசுக்களுக்கு ஊறு விளைவிக்கப்படுவதைத் தடுக்கிறது. வினையானது தொடர்ந்து நடைபெறும் போது உப்புக்களானது கரைந்து வயிற்றில் உருவாகும் அமிலமானது தொங்கல் கரைசல்களிலிருந்து உருவாக்கப்படும் ஐதராக்சைடு அயனிகளுடன் வினைபுரிகிறது. அதிக வலிமை மிகு காரங்கள் நீரில் கிட்டத்தட்ட முழுமையாக நீராற்பகுக்கப்பட்டு சமனப்படுத்தும் விளைவில் முடிவடைகின்றன. இந்தச் செயல்முறையில், நீா் மூலக்கூறானது தனது ஈரியல்புத் தன்மையின் காரணமாக, வலிமை மிகு காரத்துடன் இணைந்து ஒரு ஐதராக்சைடு அயனியை வெளியேற்றுகிறது. மிக வலிமை மிகு காரங்கள் நீரற்ற நிலையிலும், மிகவும் வலிமை குறைந்த அமிலத்தன்மையுள்ள C–H தொகுதிகளிலிருந்தும் கூட ஐதரசனை நீக்கம் செய்ய இயலும்.
வலிமை மிகு காரங்களின் நேர் மின் அயனிகள் தனிம வரிசை அட்டவணையின் முதல் மற்றும் இரண்டாம் தொகுதியைச் சார்ந்தவை (கார உலோகங்கள் மற்றும் கார மண் உலோகங்கள்). pKa மதிப்பானது 13 ஐ விட அதிகமாக இருந்தால் மிகவும் வலிமை குறைந்த அமிலங்களாகும். இவற்றின் இணை காரங்கள் (conjugate base) வலிமை மிகு காரங்களாகும். வலிமை மிகு காரங்கள் வலிமை மிகு அமிலங்களுடன் வினை புரிந்து நிலையான சோ்மங்களை உருவாக்கவல்லவை. வலிமை குறை காரங்கள் வலிமை குறை அமிலங்களுடன் வினைபுரிந்து நிலையான சேர்மங்களை உருவாக்கும் திறனற்றவையாகும்.
சிறப்புக் காரங்கள்
தொகுதி 1 உள்ள தனிமங்களின் கார்பன்எதிரயனி, அமைடுகள் மற்றும் ஐதரைடுகளின் உப்புக்கள் வலிமை மிகு காரங்களை விட சிறப்பான காரங்களாக செயல்படுகின்றன. இவற்றின் இணை அமிலங்களான ஐதரோகார்பன்கள், அமீன்கள் மற்றும் டைஐதரசன் ஆகிய நிலையான சோ்மங்கள் மிகவும் வலிமை குறைந்த அமிலங்களாக இருப்பதுவே இதற்கான  காரணமாகும். பொதுவாக, சோடியம் போன்ற துாய கார உலோகங்களை அவற்றின் இணை அமிலங்களோடு சேர்ப்பதன் காரணமாக இத்தகைய காரங்களானவை பெறப்படுகின்றன. இத்தகைய காரங்களே சிறப்புக்காரங்கள் (superbases) என அழைக்கப்படுகின்றன. இத்தகைய சிறப்புக் காரங்களை நீா்க்கரைசலில் வைப்பதென்பது இயலாத காரியமாக உள்ளது. ஏனெனில், ஐதராக்சைடு அயனியை விட இவை வலிமை மிகுந்தவையாக உள்ளன. அதன் காரணமாக, இவை நீரின் இணை அமிலத்தைக் கூட புரோட்டான் நீக்கம் செய்து விடுகின்றன. உதாரணமாக, எத்தனாலின் இணை காரமான ஈத்தாக்சைடு அயனியானது நீரின் முன்னிலையில் கீழ்வரும் வினையில் ஈடுபடுகிறது. சிறப்புக் காரங்களுக்கான எடுத்துக்காட்டுகள்:
நடுநிலைக் காரங்கள்
ஒரு நடுநிலைக் காரமானது நடுநிலை அமிலத்துடன் வினைபுரியும் போது மின் இறுக்க நிலை ஒன்று தோற்றுவிக்கப்படுகிறது. முன்னதாக காரத்திற்கு மற்றுமே உரித்தான எலெக்ட்ரான் இணையை அமிலம் மற்றும் காரம் ஆகியவை பகிர்ந்து கொள்கின்றன. இதன் விளைவாக, ஒரு உயா் இருமுனைத் தன்மையானது உருவாக்கப்படுகிறது. இந்த உயா் இருமுனைத் தன்மையானது மூலக்கூறினை மாற்றி அமைப்பதன் மூலம் மட்டுமே சரிசெய்யப்படும்.
மேற்கோள்கள்
பகுப்பு:வேதிச் சேர்மங்கள்
லயன் காமிக்ஸ்
லயன் காமிக்ஸ் பிரகாஷ் பதிப்பகத்தாரால் பதிப்பித்து தமிழில் வெளிவரும் ஒரு சித்திரகதை இதழ். முத்து காமிக்ஸ், திகில் காமிக்ஸ், மினி லயன் காமிக்ஸ், ஜூனியர் லயன் ஆகியவை தொடர்புடைய சித்திரகதை இதழ்கள் எனக் கூறப்படக் காரணம் அனைத்துப் புத்தகங்களையும் பிரகாஷ் பதிப்பகத்தாரே பதிப்பித்து வெளியிடுகின்றனர்.
வரலாறு
thumb|right|விற்பனைக்காக வைக்கப்பட்டிருக்கும் லயன் காமிக்ஸ் முத்து காமிக்ஸ் முதலில் 1971-ஆம் ஆண்டு வெளியிடப்பட்டது. முத்து காமிக்சை வெளியிட்ட சௌந்தரபாண்டியனின் மகனான விஜயன் லயன் காமிக்ஸ் சித்திரகதைகளை 1984 ல் வெளியிட்டார். முத்து காமிக்ஸ் ன் முதலாவது புத்தகம் இரும்புக்கை மாயாவியை மையமாக கொண்டிருந்ததுடன் 128 பக்கங்களையும் இந்திய ரூபா 0.90 ற்கும் விற்கப்பட்டது. லயன் காமிக்ஸ் ன் முதல் இதழ் மாடஸ்டி பிளைசி கதாநயகியை கொண்டு கத்தி முனையில் மாடஸ்டி பிளைசி எனும் தலைப்பில் இரண்டு ரூபாய் விலையில் வந்தது.
லயன் காமிக்சின் பிரதம ஆசிரியராக விஜயன் தனது 17வது வயதில் பொறுப்பேற்றுக்கொண்டார்.
1984 காலப்பகுதியில் லயன் காமிக்ஸூக்கு போட்டியாக ராணி காமிக்ஸ் சந்தையில் அறிமுகம் ஆகியது. இந்த ராணி காமிக்ஸை தினத்தந்தி நிறுவனத்தார் பதிப்பித்தனர். ஆயினும் 2005ஆம் ஆண்டளவில் நலிவடைந்து ராணி காமிக்ஸ் வெளியீடு நிறுத்தப்பட்டது. எனினும் லயன் காமிக்ஸ் இற்றை வரைக்கும் தொடர்ந்தும் பதிப்பிக்கப்பட்டு வருகின்றது.
கதைத் தேர்வு
பெரும்பாலான இதழ்கள் அமெரிக்க, ஐரோப்பிய வரைகதைளில் இருந்து மொழிபெயர்க்கப்பட்டவை. இரும்புக்கை மாயாவி, மாயாவி, ஆர்ச்சி போன்ற பாத்திரங்கள் புகழ்பெற்றவை. 1970 களிலும் 80களிலும் 90 களின் தொடக்கத்திலும் தமிழ் வரைகதை வாசிப்பு உயர்ந்து இருந்தது. பின்னர் தொலைக்காட்சி, கேபிள் தொலைக்காட்சி போன்றவற்றின் வருகையால் இது நலிந்தது. ஏனைய தமிழ் வரைகதைகள் பதிப்பிப்போர் நிறுத்திவிட்டாலும் லயன் காமிக்ஸ் நிறுவனத்தினர் தொடர்ந்தும் தமது புத்தகங்களைப் பதிப்பித்து வருகின்றனர். ஆயினும் புத்தகங்கள் முறையாக வருவது கிடையாது.
இதேவேளை லயன் நிறுவனத்தினர் பிரபலமான XIII கதையின் 18 பாகங்களையும் ஒன்றாகத் தொகுத்து சேகரிப்போருக்கான வெளியீடு ஒன்றை வெளியிடவுள்ளது. சுமார் 800 பக்கங்களுடன் விலை இந்திய ரூபாய் 200 என நிர்ணயம் செய்யப்பட்டுள்ளது. இந்த புத்தகம் 2009 இல் வெளியிட இருந்தாலும் கால தாமதமாகி 2010 செப்டம்பர் மாதம் வெளியிடப்பட்டது. அதே கதை வண்ணத்தில் தரமான காகிதத்தில் 2019 ல் 2650 ரூபாய் விலையில் மறுவெளியீடாக முன்பதிவு தொடங்கி குறிப்பிட்ட எண்ணிக்கையில் வெளியிட்டனர்.
பகுப்பு:தமிழ் வரைகதைகள் பகுப்பு:லயன் காமிக்ஸ் பகுப்பு:வரைகதை வெளியிடும் நிறுவனங்கள்
ஹிம்மத்நகர் வட்டம்
ஹிம்மத்நகர் வட்டம், இந்திய மாநிலமான குஜராத்தின் சாபர்காண்டா மாவட்டத்தில் உள்ளது.
அரசியல்
இந்த வட்டம் ஹிம்மத்நகர் சட்டமன்றத் தொகுதிக்கும், சாபர்காண்டா மக்களவைத் தொகுதிக்கும் உட்பட்டது.
இணைப்புகள்
பகுப்பு:சாபர்காண்டா மாவட்டம் பகுப்பு:குஜராத்தின் வட்டங்கள்
பிராங்க்ஃபுர்ட்
ஃபிராங்க்ஃபுர்ட் அம் மெய்ன் (Frankfurt am Main) ஜெர்மனியின் ஐந்தாம் மிகப்பெரிய நகரம் ஆகும். இந்நகரம் உள்ளிட ஃபிராங்க்ஃபுர்ட் மாநகரம் ஜெர்மனியின் இரண்டாம் மிகப்பெரிய மாநகரமாகும். ஐரோப்பா கண்டத்தில் இந்நகரும் பாரிசும் மிக முக்கியமான வர்த்தக நகரங்கள் ஆகும். ஜெர்மனியின் முக்கியமான வர்த்தக மற்றும் போக்குவரத்து நகரம் ஆகும். இங்கு 664.000 மக்கள் வசிக்கிறார்கள். ரோமர் காலத்தில் இங்கு ஜெர்மனிய அரசர்கள் முடிசூட்டப்படும் இடமாகவும் இருந்தது. 1806 ஆம் ஆண்டு வரை இது சுகந்திர ராஜ்யமாக இருந்து வந்தது.
இன்று ஜரோப்பாவின் முக்கிய வியாபார, சந்தைப்படுதல் மற்றும் சேவை நகரமாக அமைந்துள்ளது. ஆகவே சர்வதேச அளவில் முக்கிய நகரங்களில் ஒன்று இது. ஐரோப்பிய மத்திய வங்கி, ஜெர்மனிய கூட்டுவங்கி, ரங்பூர் பங்குசந்தை மற்றும் சந்தைப்படுத்தல் மையம் இருப்பதால் பிரபலமாக இருகிறது. அதுமட்டுமின்றி ஃபிராங்க்ஃபுர்ட் விமான நிலையம், பிரதான தொடருந்து நிலையம் ஃபிராங்க்ஃபுர்ட் முற்சந்தி ஆகியவை மத்திய மையமாக போக்குவரத்துக்கு உதவுகிறது.
1875 ஆம் ஆண்டில் 100.000 குடிவாசிகளை எட்டியது. 1928 ஆம் ஆண்டில் 500.000 குடிவாசிகளைத் தாண்டியது.
பெயர்க்காரணம்
பிரன்கோனோவர்ட் (பண்டைய செருமனி) அல்லது வதும் பிரான்கோரம் (லத்தின்) ஆகிய பெயர்கள்தான் 794ம் ஆண்டின் பதிவேடுகளில் காணப்படுகின்றன. இதுவே காலப்போக்கில் பிரான்க்போர்ட் மற்றும் பிரான்க்புர்த் என மறுவி, இறுதியில் பிராங்க்ஃபுர்ட் என்று உருமாறியது. 14ம் நூற்றாண்டிற்கு முன்பு வரை, தானே முதன்மையானவன் என்ற முன்னொட்டுப் பெயருடன் திரிந்து, 19ம் நூற்றாண்டின் தொடக்கலிருந்து, பிராங்க்ஃபுர்ட் என்ற பெயரே இன்று வரை நீடிக்கின்றது.
புவியமைப்பு
பிராங்க்ஃபுர்ட் நகரானது, தனுஸ் மலைத்தொடரின் தென்கிழக்கில், மெயின் ஆற்றின் இருபுரமும் அமைந்துள்ளது. செருமனியின் தென்மேற்கு மாகாணமான அஸியின் மிகப்பெரும் மாநகராக விளங்குகின்றது. நகரின் தென் பகுதியில், பாதுகாக்கப்பட்ட காடுகள் உள்ளது. நகரின் மொத்த பரப்பளவாக 248.31 kmம், கிழக்கு மேற்காக 23.4 km வடக்கு தெற்காக 23.3 kmம் உள்ளது. நகரின் மையப்பகுதியானது, மெயின் ஆற்றின் வடக்கே அமைந்துள்ளது.
ஃபிராங்க்ஃபுர்ட் தமிழர்
ஃபிராங்க்ஃபுர்டில் தமிழர்கள் 1983 ஆம் ஆண்டு முதற்கொண்டு புலம்பெயர்ந்து வாழ்கிறார்கள். ஈழத்தில் போர் உருவான காலத்துக்கு முன்னமே தமிழர் இங்கு புலம் பெயர்ந்தனர் எனவும் பிற்பாடு பிற நகரங்களுக்கு குடிமாறியதும் பற்றிய சான்றுகள் இல்லாததால் எப்போது இருந்து தமிழர்கள் இங்கு இருக்கிறார்கள் என்பது சரியாகத் தெரியாது. இங்கு உள்ள உயர் கட்டிடங்களை வடிவமைக்க தென்னிந்திய கட்டிடக் கலைஞர்கள் வரவழைக்கப்பட்டார்கள். அதில் தமிழக தமிழர்களும் அடங்குவார்கள். இதன்படி பார்த்தால் 1960 ஆம் ஆண்டிலிருந்தே தமிழர்கள் இங்கு வாழ்ந்து வரவேண்டும். தமிழகத் தமிழர்கள் தமிழ் பண்பாட்டையும் மொழியையும் அடுத்த சந்ததிக்கு கொடுப்பதில் அதிக ஆர்வம் காட்டவில்லை. 2009 ஆம் ஆண்டின் அறிக்கையின்படி 300 குடும்பங்கள் இருக்கின்றன. ஈழத்தமிழர்களால் அங்கு தமிழ் மன்றம், தமிழ் இந்து மன்றம், தமிழ் பாடசாலை, தமிழர் பண்பாட்டுக் கழகம் இயங்கி வருகிறது. தமிழ் இந்து கிறித்துவக் கோவில் இருந்து வருகிறது.
தமிழ்க்கடைகளில் 1980 ஆம் ஆண்டு முதல் சமுதாய சந்திப்ப்பு இடமாக இருந்து வந்திருக்கிறது. அங்கு தாயகச் செய்திகளை பகிரும் இடமாக இருந்தது இங்கு தமிழர் தம் வர்த்தகத்தைப் பேனி வருகிறார்கள். தமிழர் நிறுவனங்கள் தொடர்ந்து இயங்கி வருகிறது.
மே 17, 2009 ஆம் ஆண்டு ஈழமக்களின் துயரம் கண்டு, தமிழர்களால் பிரதான தொடருந்து நிலையம் முடக்கப்பட்டது வரலாற்றில் பதிவாகியது. பத்திரிக்கை வானொலி தொலைக்காட்சிகள் இந்த போராட்டத்தை ஒளி ஒலி பரப்பியது.
சான்றுகள்
பகுப்பு:செருமானிய நகரங்கள்
ஆண்டோனி
ஆண்டோனி தமிழ்த் திரைப்படத்துறை படத்தொகுப்பாளராவார் இவர் இருபதுக்கும் மேற்பட்ட தமிழ், மலையாளம், மற்றும் தெலுங்கு திரைப்படங்களில் பணியாற்றியுள்ளார்.
வெளி இணைப்புகள்
பகுப்பு:இந்திய திரைப்பட நடிகர்கள் பகுப்பு:1973 பிறப்புகள் பகுப்பு:வாழும் நபர்கள் பகுப்பு:தென் இந்தியாவில் பிலிம்பேர் விருது வென்றோர் பகுப்பு:தமிழ்த் திரைப்படத் தொகுப்பாளர்கள் பகுப்பு:இந்தியத் திரைப்படத் தொகுப்பாளர்கள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:தமிழ்நாட்டுத் திரைப்படத் தொகுப்பாளர்கள்
பக்தபூர் மாவட்டம்
பக்தபூர் மாவட்டம் (Bhaktapur district) (भक्तपुर जिल्ला; நேபாளத்தின் எழுபத்தி ஐந்து மாவட்டங்களில் ஒன்றாகும். இது காத்மாண்டு சமவெளியில் பாக்மதி மாநிலத்தில் உள்ள 13 மாவட்டங்களில் ஒன்றாகும். நேபாளத்தின் எழுபத்தி ஐந்து மாவட்டங்களில் இது  மிகவும் சிறிய மாவட்டம் ஆகும். இம்மாவட்டத்தின் நிர்வாகத் தலைமையகம்  பக்தபூர் நகரம் ஆகும்.
பக்தபூர் மாவட்டம் 119 சதுர கிலோ மீட்டர் பரப்பளவு கொண்டது. 2011-ஆம் ஆண்டு மக்கள் தொகை கணக்கெடுப்பின் படி, இம்மாவட்டத்தின் மக்கள் தொகை 3,04,651 ஆகும். எழுத்தறிவு விகிதம் 81.68% ஆக உள்ளது.
படக்காட்சிகள்
<Gallery> 1 Bhairavnath Temple, Bhaktapur Durbar Square, NEPAL 02.jpg|thumb 300px|பைவரவர் கோயில், பக்தபூர் நகர சதுக்கம்
Bhairavnath Temple at Bhaktapur- city of Devotees, NEPAL 02.jpg|தௌமதி சதுக்கம், பக்தபூர் நகர சதுக்கம்